Lauri Joona

Lauri Joona (s. 7. joulukuuta 1996) on suomalainen ralliautoilija.

Joona voitti WRC3-luokan mestaruuden vuonna 2022. Joona vei mestaruuden Jan Černýn edestä Katalonian rallissa 2022. Katalonian rallissa Černý sai 10 sekunnin aikasakon myöhästymisestä aikatarkastukseen, jonka myötä Joona siirtyi 7,5 sekunnin erolla johtoon. Lopulta Joona voitti yhdeksän sekunnin erolla. Toiseksi sarjassa tuli Sami Pajari.

WRC3-mestaruuden myötä hän siirtyi luokkaa ylemmäksi ja ajaa kaudella 2023 WRC2-sarjassa Škoda Fabia Rally2 Evo -autolla. Kaudella 2023 Joona ja Tuukka Shemeikka kilpailevat MM-sarjan lisäksi rallin SM-sarjan kilpailuissa. Heinäkuussa 2023 Joona ja Janni Hussi osallistuivat rallin EM-sarjan Ruotsin ja Rooman kilpailuihin. Joona ja Hussi aikovat kilpailla yhdessä WRC2-sarjassa kaudella 2024. Lokakuussa 2023 Joonan ja Hussin aikomuksena oli osallistua Keski-Euroopan ralliin. Joona loukkasi selkänsä testeissä tapahtuneessa ulosajossa, jonka seurauksena heidän osallistumisensa peruuntui.
Kaudella 2023 Joona sijoittui SM-sarjassa kolmanneksi.

Joona ajoi Junior WRC -debyyttinsä Ruotsin rallissa 2020.

Lähteet 

Suomalaiset ralliautoilijat
Vuonna 1996 syntyneet
Elävät henkilöt